*Melléklet a ……/2017. Képv. test. határozathoz*

**A KŐRÖSSZOLGKiskőrösi Önkormányzat Településüzemeltetési**

**Szolgáltató Közhasznú Nonprofit**

**Korlátolt Felelősségű Társaság**

**Alapító Okirata**

* **a változásokkal egységes szerkezetben -**

**(2017. április …..)**

A III. fejezetben nevezett Alapító a Polgári Törvénykönyvről szóló 2013. évi V. törvény (Ptk.) és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény (Civil tv.)alapján a mai napon az alábbiakban állapítja meg a Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság változásokkal egységes szerkezetbe foglalt Alapító Okiratát:

**I. A társaság neve, székhelye, tevékenységének kezdete, célja**

**1./ A társaság teljes neve:** KŐRÖSSZOLG Kiskőrösi Önkormányzat Településüzemeltetési Szolgáltató Közhasznú Nonprofit Korlátolt Felelősségű Társaság

**2./ A társaság rövidített neve:** KŐRÖSSZOLG Kft.

**3./ A társaság székhelye:** 6200 Kiskőrös, Petőfi Sándor út 108.

A társaság székhelye egyben a központi ügyintézés helye is.

**4./ A társaság telephelyei:** 6200 Kiskőrös, Árpád utca 8.

**5./ A társaság fióktelepei:** -

**6./ A társaság tevékenységének kezdete:** a nyilvántartásba-vételi kérelem cégbírósághoz történő benyújtását követő nap.

**7./** **A társaság célja:**

A tagok megállapodnak abban, hogy a Kiskőrös Város Önkormányzatával kötött közszolgáltatási szerződés alapján a társaság a Magyarország helyi önkormányzatairól szóló 2011. évi CLXXXIX. tv. 13. § (1) bek. szerinti alábbi közfeladatokat látja el:

1. településfejlesztés, településrendezés;

2. településüzemeltetés (köztemetők kialakítása és fenntartása, a közvilágításról való gondoskodás, kéményseprő-ipari szolgáltatás biztosítása, a helyi közutak és tartozékainak kialakítása és fenntartása, közparkok és egyéb közterületek kialakítása és fenntartása, gépjárművek parkolásának biztosítása);

5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);

9. lakás- és helyiséggazdálkodás;

11. helyi környezet- és természetvédelem, vízgazdálkodás, vízkárelhárítás;

14. a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;

15. sport, ifjúsági ügyek;

19. hulladékgazdálkodás;

**8./ A Társaság jogállása:** nonprofit korlátolt felelősségű társaság cégformában működő közhasznú szervezet

A társaság a Kiskőrösi Önkormányzat Kommunális Szolgáltató Korlátolt Felelősségű Társaságból (Cg.03-09-100370, székhely: 6200 Kiskőrös, Petőfi Sándor utca 108.) történő kiválással jött létre.

**II. A társaság tevékenységi körei**

A társaság tevékenységi köre – a társasági célok elérése érdekében és a TEÁOR’ 08 szerinti – az alábbi tevékenységeket foglalja magában (kivéve a külön engedélyhez kötötteket):

[**8110 Építményüzemeltetés**](http://www.ksh.hu/apps/vb.teaor08_pkg.show_teaor_tart?teaor_kod=8110)  **(Főtevékenység)**

* 1. *Cél szerinti közhasznú tevékenységek:*

**Magyarország helyi önkormányzatairól szóló 2011. évi CLXXXIX. tv. 13. § (1) bek. 1. településfejlesztés, településrendezés és 2. településüzemeltetés**

[4311 Bontás](http://www.ksh.hu/apps/vb.teaor08_pkg.show_teaor_tart?teaor_kod=4311)

[4110 Épületépítési projekt szervezése](http://www.ksh.hu/apps/vb.teaor08_pkg.show_teaor_tart?teaor_kod=4110)

[4312 Építési terület előkészítése](http://www.ksh.hu/apps/vb.teaor08_pkg.show_teaor_tart?teaor_kod=4312)

[5221 Szárazföldi szállítást kiegészítő szolgáltatás](http://www.ksh.hu/apps/vb.teaor08_pkg.show_teaor_tart?teaor_kod=5221)

[8130 Zöldterület-kezelés](http://www.ksh.hu/apps/vb.teaor08_pkg.show_teaor_tart?teaor_kod=8130)

**Magyarország helyi önkormányzatairól szóló 2011. évi CLXXXIX. tv. 13. § (1) bek. 5. környezet-egészségügy (köztisztaság, települési környezet tisztaságának biztosítása, rovar- és rágcsálóirtás);**

[8412 Egészségügy, oktatás, kultúra, egyéb szociális szolgáltatás (kivéve: társadalombiztosítás) igazgatása](http://www.opten.hu/opten/optijus/texts/teaor/files/8412.html)

[8129 Egyéb takarítás](http://www.ksh.hu/apps/vb.teaor08_pkg.show_teaor_tart?teaor_kod=8129)

***Magyarország helyi önkormányzatairól szóló 2011. évi CLXXXIX. tv. 13. § (1) bek.******7. kulturális szolgáltatás, különösen a nyilvános könyvtári ellátás biztosítása; filmszínház, előadó-művészeti szervezet támogatása, a kulturális örökség helyi védelme; a helyi közművelődési tevékenység támogatása;***

[*9329 M.n.s. egyéb szórakoztatás, szabadidős tevékenység*](http://www.ksh.hu/apps/vb.teaor08_pkg.show_teaor_tart?teaor_kod=9329)

[*9499 M.n.s. egyéb közösségi, társadalmi tevékenység*](http://www.ksh.hu/apps/vb.teaor08_pkg.show_teaor_tart?teaor_kod=9499)

***Magyarország helyi önkormányzatairól szóló 2011. évi CLXXXIX. tv. 13. § (1) bek.******9. lakás- és helyiséggazdálkodás;***

[4939 M.n.s. egyéb szárazföldi személyszállítás](http://www.ksh.hu/apps/vb.teaor08_pkg.show_teaor_tart?teaor_kod=4759)

[4942 Költöztetés](http://www.ksh.hu/apps/vb.teaor08_pkg.show_teaor_tart?teaor_kod=4942)

[5210 Raktározás, tárolás](http://www.ksh.hu/apps/vb.teaor08_pkg.show_teaor_tart?teaor_kod=5210)

[5520 Üdülési, egyéb átmeneti szálláshely-szolgáltatás](http://www.ksh.hu/apps/vb.teaor08_pkg.show_teaor_tart?teaor_kod=5520)

[5530 Kempingszolgáltatás](http://www.ksh.hu/apps/vb.teaor08_pkg.show_teaor_tart?teaor_kod=5530)

[5590 Egyéb szálláshely-szolgáltatás](http://www.ksh.hu/apps/vb.teaor08_pkg.show_teaor_tart?teaor_kod=5590)

[6810 Saját tulajdonú ingatlan adásvétele](http://www.ksh.hu/apps/vb.teaor08_pkg.show_teaor_tart?teaor_kod=6810)

[6820 Saját tulajdonú, bérelt ingatlan bérbeadása, üzemeltetése](http://www.ksh.hu/apps/vb.teaor08_pkg.show_teaor_tart?teaor_kod=6820)

[6832 Ingatlankezelés](http://www.ksh.hu/apps/vb.teaor08_pkg.show_teaor_tart?teaor_kod=6832)

[8110 Építményüzemeltetés](http://www.ksh.hu/apps/vb.teaor08_pkg.show_teaor_tart?teaor_kod=8110)

[8121 Általános épülettakarítás](http://www.ksh.hu/apps/vb.teaor08_pkg.show_teaor_tart?teaor_kod=8121)

[8122 Egyéb épület-, ipari takarítás](http://www.ksh.hu/apps/vb.teaor08_pkg.show_teaor_tart?teaor_kod=8122)

**Magyarország helyi önkormányzatairól szóló 2011. évi CLXXXIX. tv. 13. § (1) bek.** **11. helyi környezet- és természetvédelem, vízgazdálkodás, vízkárelhárítás;**

[3600 Víztermelés, -kezelés, -ellátás](http://www.opten.hu/opten/optijus/texts/teaor/files/3600.html)

[3700 Szennyvíz gyűjtése, kezelése](http://www.opten.hu/opten/optijus/texts/teaor/files/3700.html)

**Magyarország helyi önkormányzatairól szóló 2011. évi CLXXXIX. tv. 13. § (1) bek.** **14. a kistermelők, őstermelők számára - jogszabályban meghatározott termékeik - értékesítési lehetőségeinek biztosítása, ideértve a hétvégi árusítás lehetőségét is;**

4781 Élelmiszer, ital, dohányáru piaci kiskereskedelme

4789 Egyéb áruk piaci kiskereskedelme

**Magyarország helyi önkormányzatairól szóló 2011. évi CLXXXIX. tv. 13. § (1) bek.** **15. sport, ifjúsági ügyek;**

[7721 Szabadidős, sporteszköz kölcsönzése](http://www.ksh.hu/apps/vb.teaor08_pkg.show_teaor_tart?teaor_kod=7721)

[8551 Sport, szabadidős képzés](http://www.ksh.hu/apps/vb.teaor08_pkg.show_teaor_tart?teaor_kod=8551)

9312 Sportegyesületi tevékenység

**Magyarország helyi önkormányzatairól szóló 2011. évi CLXXXIX. tv. 13. § (1) bek.** **19. hulladékgazdálkodás;**

[3811 Nem veszélyes hulladék gyűjtése](http://www.opten.hu/opten/optijus/texts/teaor/files/3811.html)

3812 Veszélyes hulladék gyűjtése

[3821 Nem veszélyes hulladék kezelése, ártalmatlanítása](http://www.opten.hu/opten/optijus/texts/teaor/files/3821.html)

3822 Veszélyes hulladék kezelése, ártalmatlanítása

3832 Hulladék újrahasznosítása

[3900 Szennyeződésmentesítés, egyéb hulladékkezelés](http://www.opten.hu/opten/optijus/texts/teaor/files/3900.html)

* 1. *A közhasznú tevékenységet segítő üzleti tevékenységek:*

[6420 Vagyonkezelés (holding)](http://www.opten.hu/opten/optijus/texts/teaor/files/6420.html)

[7311 Reklámügynöki tevékenység](http://www.opten.hu/opten/optijus/texts/teaor/files/7311.html)

[7021 PR, kommunikáció](http://www.opten.hu/opten/optijus/texts/teaor/files/7021.html)

[7711 Személygépjármű kölcsönzése](http://www.opten.hu/opten/optijus/texts/teaor/files/7711.html)

7712 Gépjárműkölcsönzés (3,5 tonna fölött)

[7733 Irodagép kölcsönzése (beleértve: számítógép)](http://www.opten.hu/opten/optijus/texts/teaor/files/7733.html)

[8291 Követelésbehajtás](http://www.opten.hu/opten/optijus/texts/teaor/files/8291.html)

[0111 Gabonaféle (kivéve: rizs), hüvelyes növény, olajos mag termesztése](http://www.opten.hu/opten/optijus/texts/teaor/files/0111.html)

[0113 Zöldségféle, dinnye, gyökér-, gumósnövény termesztése](http://www.opten.hu/opten/optijus/texts/teaor/files/0113.html)

[0119 Egyéb, nem évelő növény termesztése](http://www.opten.hu/opten/optijus/texts/teaor/files/0119.html)

[0161 Növénytermesztési szolgáltatás](http://www.opten.hu/opten/optijus/texts/teaor/files/0161.html)

[0149 Egyéb állat tenyésztése](http://www.opten.hu/opten/optijus/texts/teaor/files/0149.html)

[5621 Rendezvényi étkeztetés](http://www.opten.hu/opten/optijus/texts/teaor/files/5621.html)

[7410 Divat-, formatervezés](http://www.opten.hu/opten/optijus/texts/teaor/files/7410.html)

0130 Növényi szaporítóanyag termesztése

9609 M.n.s. egyéb személyi szolgáltatás

9603 Temetkezés, temetkezést kiegészítő szolgáltatás

9529 Egyéb személyi-, háztartási cikk javítása

9524 Bútor, lakberendezési tárgy javítása

8219 Fénymásolás, egyéb irodai szolgáltatás

7739 Egyéb gép, tárgyi eszköz kölcsönzése

7732 Építőipari gép kölcsönzése

7112 Mérnöki tevékenység, műszaki tanácsadás

7111 Építészmérnöki tevékenység

6920 Számviteli, könyvvizsgálói, adószakértői tevékenység

6311 Adatfeldolgozás, web-hoszting szolgáltatás

5229 Egyéb szállítást kiegészítő szolgáltatás

5224 Rakománykezelés

4941 Közúti áruszállítás

4776 Dísznövény, vetőmag, műtrágya, hobbiállat-eledel kiskereskedelme

4753 Takaró, szőnyeg, fal-, padlóburkoló kiskereskedelme

4719 Iparcikk jellegű bolti vegyes kiskereskedelem

4540 Motorkerékpár, -alkatrész kereskedelme, javítása

4532 Gépjárműalkatrész-kiskereskedelem

4531 Gépjárműalkatrész-nagykereskedelem

4520 Gépjárműjavítás, -karbantartás

4399 Egyéb speciális szaképítés m.n.s.

4391 Tetőfedés, tetőszerkezet-építés

4334 Festés, üvegezés

4333 Padló-, falburkolás

4332 Épületasztalos-szerkezet szerelése

4331 Vakolás

4329 Egyéb épületgépészeti szerelés

4322 Víz-, gáz-, fűtés-, légkondicionáló-szerelés

4321 Villanyszerelés

4313 Talajmintavétel, próbafúrás

4299 Egyéb m.n.s. építés

4291 Vízi létesítmény építése

4221 Folyadék szállítására szolgáló közmű építése

4211 Út, autópálya építése

4120 Lakó- és nem lakó épület építése

3109 Egyéb bútor gyártása

3102 Konyhabútorgyártás

3101 Irodabútor gyártása

9311 Sportlétesítmény működtetése

9319 Egyéb sporttevékenység

8230 Konferenciák, kereskedelmi bemutató szervezése

*9103 Történelmi hely, építmény, egyéb látványosság működtetése*

*4778 Egyéb m.n.s. új áru kiskereskedelme*

*4761 Könyv-kiskereskedelem*

A fentiekben meghatározott tevékenységek közül azon tevékenységeket, amelyek engedélyhez kötöttek, csak az engedély megszerzését követően végzi a társaság.

**III. A társaság alapítója**

**Kiskőrös Város Önkormányzat**

6200 Kiskőrös, Petőfi Sándor tér 1.

Képviseletére jogosult: Domonyi László polgármester (anyja neve: Szentgyörgyi Zsuzsanna, lakik: 6200 Kiskőrös, Toldi Miklós utca 6.)

(a társadalmi közös szükséglet kielégítéséért felelős szerv)

**IV. A társaság törzstőkéje, a törzsbetétek nagysága**

**1./ A társaság törzstőkéje:**

**6.700.000,- Ft,** azaz Hatmillió-hétszázezer forint törzsbetéttel rendelkezik, amely teljes egészében nem pénzbeli vagyoni hozzájárulásból áll.

**2./ Az Alapító törzsbetéte:**

**Kiskőrös Város Önkormányzat** (6200 Kiskőrös, Petőfi Sándor tér 1.)

6.700.000,- Ft, azaz Hatmillió-hétszázezer forint törzsbetéttel rendelkezik.

Törzsbetét összetétele:

Nem pénzbeli vagyoni hozzájárulás.

Megnevezése: termelőgépek, szerszámok, járművek; értéke: 6.700.000,- Ft, amelyet alapító alapításkor a társaság rendelkezésére bocsát.

**3./ A törzsbetét szolgáltatása:**

A törzsbetét a társaság alapításakor a társaság részére átadásra került.

**V. A társaság időtartama, megszűnése, az üzletrészek átruházása, felosztása, bevonása**

**1./ A társaság időtartama:**

A társaság határozatlan időtartamra alakul.

**2. A társaság megszűnése:**

**2.1.** A társaság jogutód nélküli megszűnik, ha:

a./ Alapító elhatározza a társaság jogutód nélküli megszűnését,

b./ A cégbíróság a Ctv-ben meghatározott okok miatt a társaságot megszünteti,

c./ Jogszabály így rendelkezik.

**2.2.** A társaság jogutóddal szűnik meg a társasági formaváltás, egyesülés és szétválás esetén.

Amennyiben az ügyvezető az átalakuláshoz szükséges okiratokat előkészíti, az átalakulási javaslat érdemi elbírálásáról az Alapító egy ülésen határozhat. Ez esetben az egyes jogi személyek átalakulásáról, egyesüléséről, szétválásáról szóló 2013. évi CLXXVI. tv. rendelkezései, különösen annak 8. § az irányadó.

**3./ A társaság üzletrészei:**

Az Alapító 1 üzletrésszel rendelkezik.

**4./ Az üzletrész átruházása:**

Az üzletrészt kívülálló személyre csak akkor lehet átruházni, ha az Alapító törzsbetétjét teljes mértékben befizette. Az Alapító üzletrészét, annak egy részét, vagy egészét értékesítheti.

**5./ Az üzletrész átszállása a jogutódra:**

Az Alapító halála, jogutóddal történő megszűnése esetén az Alapító üzletrésze az örökösére, illetőleg a jogutódjára száll át.

**6./ Az üzletrész oszthatósága:**

Az üzletrész felosztásának csak részleges átruházás, megszűnt Alapító jogutódlása, a házastársi közös vagyon megosztása és öröklés esetén van helye. A felosztáshoz az Alapító hozzájárulása szükséges.

**7./ Saját üzletrész:**

A társaság saját részére üzletrészt nem szerezhet.

**VI. A társaság szervezete**

**A társaság szervei:**

A./ Alapító

B./ Ügyvezető

C./ Könyvvizsgáló

D./ Felügyelő bizottság

**A./ Alapító:**

1./ A társaságnál taggyűlés nem működik, a taggyűlési hatáskörbe tartozó kérdésekben az egyedüli tag (alapító tag) dönt, és erről az ügyvezetőt írásban köteles értesíteni, azzal, hogy az egyedüli tag a Civil tv. 37. § (4) bekezdés értelmében a hatáskörébe tartozó döntés meghozatalát megelőzően - a személyi kérdésekkel kapcsolatos döntéseket kivéve - köteles a vezető tisztségviselő, valamint a Felügyelő Bizottság írásos véleményét beszerezni. A véleményadásra felhívott ügyvezető, illetve a Felügyelő Bizottság az ott írt határidőben köteles döntési javaslatát az Alapítónak írásban megküldeni. Az írásos vélemények, valamint az ülésről készült jegyzőkönyvek nyilvánosak.

Halaszthatatlan döntés esetében a vélemény beszerzése rövid úton (pl. távbeszélő, fax, e-mail) is történhet, azonban az így véleményt nyilvánító személy 8 napon belül köteles véleményét írásban is a döntést hozó rendelkezésére bocsátani. Halaszthatatlan döntés esetében a Felügyelő Bizottság is összehívható rövid úton a napirendi pontok közlésével.

2./ Az Alapító kizárólagos hatáskörébe tartozik:

1. a számviteli törvény szerinti beszámoló jóváhagyása;
2. pótbefizetés elrendelése és visszatérítése;
3. az üzletrész felosztása;
4. az ügyvezető megválasztása, visszahívása és díjazásának megállapítása;
5. a felügyelő bizottság tagjainak megválasztása, visszahívása és díjazásának megállapítása;
6. a könyvvizsgáló megválasztása, visszahívása és díjazásának megállapítása;
7. olyan szerződés megkötésének jóváhagyása, amelyet a társaság ügyvezetőjével, felügyelő bizottsági tagjával, könyvvizsgálójával vagy azok közeli hozzátartozójával [Ptk. 8:1. § (1) 1. pont] köt;
8. az ügyvezető, a felügyelő bizottsági tagok, illetve a könyvvizsgáló elleni követelések érvényesítése;
9. a társaság beszámolójának, ügyvezetésének, gazdálkodásának könyvvizsgáló által történő megvizsgálásának elrendelése;
10. az elismert vállalatcsoport létrehozásának előkészítéséről és az uralmi szerződés tervezetének tartalmáról való döntés, az uralmi szerződés tervezetének jóváhagyása;
11. a társaság jogutód nélküli megszűnésének, átalakulásának elhatározása;
12. az Alapító Okirat módosítása;
13. a törzstőke felemelésének és leszállításának elhatározása;
14. törzstőke-emelés során az elsőbbségi jog gyakorlására jogosultak kijelölése;
15. törzstőke felemelésekor, illetve az elsőbbségi jog gyakorlása esetén a törzsbetétek arányától való eltérés megállapítása;
16. határozathozatal cégvezető kinevezéséről a Ptk. 3:113. §. alapján;
17. az ügyvezető munkájának értékelése, határozat az ügyvezető részére megadható felmentvény tárgyában.
18. mindazon ügyek, amelyeket törvény vagy az Alapító okirat az Alapító kizárólagos hatáskörébe utal, vagy amit az Alapító az ügyvezetőktől saját hatáskörébe von;

3./ A döntéshozó szerv, valamint az ügyvezető szerv határozathozatalában nem vehet részt az a személy, aki vagy akinek közeli hozzátartozója a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

4./ Az egyszemélyes társaság és annak tagja közötti szerződés érvényességéhez a szerződés közokiratba vagy teljes bizonyító erejű magánokiratba foglalása szükséges.

5./ Az alapító tag döntései nyilvánosak, azon bárki jelen lehet.

**B./ Ügyvezető:**

1. / A társaság ügyvezetője:

**Schäffer Tamás András**

Anyja neve: Joó Erzsébet Mária

Lakik: 6230 Soltvadkert, Mátyás király út 100.

Az ügyvezető megbízatása 2016.07.01-től 2020.12.31. napjáig tartó határozott időtartamra szól.

A társaság munkavállalói felett a munkáltatói jogokat Schäffer Tamás Andrásügyvezető gyakorolja. A vezető tisztségviselő a társaság ügyvezetését megbízási jogviszonyban látja el. Az ügyvezetőt megillető jogokra és az ügyvezetőt terhelő kötelezettségekre a Ptk. szerinti társasági jogi jogviszony az irányadó azzal, hogy az ott nem szabályozott kérdésekben a Ptk. megbízási szerződésre vonatkozó szabályait kell megfelelően alkalmazni.

Az ügyvezető felett a munkáltatói jogokat az alapító gyakorolja.

2./ A társaság képviselete, cégjegyzésének módja:

A társaságot az ügyvezető önállóan képviseli.

A cégjegyzés akként történik, hogy a társaság kézzel vagy géppel írt, előnyomott vagy nyomtatott elnevezése alá az ügyvezető önállóan írja a nevét.

3./ Az ügyvezető főbb kötelezettségei:

- az Alapítói határozatok előkészítése

- az éves terv előirányzatának elkészítése és előterjesztése

- a mérleg elkészítése és előterjesztése

- az üzleti könyvek szabályszerű vezetése

- a tagjegyzék vezetése

- a Határozatok Könyvének vezetése

- intézkedés a cégbíróság felé a jogszabályokban előírt esetekben

- intézkedés az alapító által hozott határozatok végrehajtására

- gazdálkodási és működési feltételek biztosítása

- gondoskodás a társasági vagyon kezeléséről, védelméről és a társasági cél szerinti felhasználásáról, gyarapításáról

- az alapító által meghatározott egyéb feladatok ellátása.

Az ügyvezető köteles az alapító által hozott döntések nyilvántartását naprakészen vezetni (Határozatok Könyve), melyet a társaság székhelyén kell tartani. A Határozatok Könyvében a Felügyelő bizottság határozatait is nyilván kell tartani.

Az ügyvezető köteles az alapító által hozott olyan határozatokat, amelyek harmadik személyt érinthetnek, a döntés meghozatalától számított 8 napon belül írásban, ajánlott postai küldeményként feladva az érintettnek is megküldeni.

Amennyiben az irat a hatályos jogszabályok szerint nem tekinthető kézbesítettnek, úgy köteles ennek tudomásra jutásától számított 8 napon belül közleményként a Kiskőrös Város Önkormányzata honlapján (www.kiskoros.hu) is nyilvánosságra hozni.

4./ Összeférhetetlenségi szabályok:

A vezető tisztségviselőt illetően az összeférhetetlenségi szabályokra a Ptk-ban, továbbá a Civil tv-ben foglaltakat kell alkalmazni.

A döntéshozó szerv, valamint az ügyvezető szerv határozathozatalában nem vehet részt az a személy, aki vagy akinek közeli hozzátartozója a határozat alapján

a) kötelezettség vagy felelősség alól mentesül, vagy

b) bármilyen más előnyben részesül, illetve a megkötendő jogügyletben egyébként érdekelt.

Nem minősül előnynek a közhasznú szervezet cél szerinti juttatásai keretében a bárki által megkötés nélkül igénybe vehető nem pénzbeli szolgáltatás.

A közhasznú szervezet megszűnését követő három évig nem lehet más közhasznú szervezet vezető tisztségviselője az a személy, aki korábban olyan közhasznú szervezet vezető tisztségviselője volt - annak megszűnését megelőző két évben legalább egy évig -,

*a)* amely jogutód nélkül szűnt meg úgy, hogy az állami adó- és vámhatóságnál nyilvántartott adó- és vámtartozását nem egyenlítette ki,

*b)* amellyel szemben az állami adó- és vámhatóság jelentős összegű adóhiányt tárt fel,

*c)* amellyel szemben az állami adó- és vámhatóság üzletlezárás intézkedést alkalmazott, vagy üzletlezárást helyettesítő bírságot szabott ki,

*d)* amelynek adószámát az állami adó- és vámhatóság az adózás rendjéről szóló törvény szerint felfüggesztette vagy törölte.

A vezető tisztségviselő, illetve az ennek jelölt személy köteles valamennyi érintett közhasznú szervezetet előzetesen tájékoztatni arról, hogy ilyen tisztséget egyidejűleg más közhasznú szervezetnél is betölt.

Az ügyvezető az alapító írásbeli hozzájárulása nélkül:

* a társaság tevékenységi körébe tartozó üzletszerű gazdasági tevékenységet saját nevében nem folytathat,
* nem lehet korlátlanul felelős tagja a társaságéhoz hasonló tevékenységet végző más gazdasági társaságnak,
* nem lehet egyéni vállalkozó a társaságéhoz hasonló, vagy azonos tevékenységi körben,
* nem lehet vezető tisztségviselő a társaságéhoz hasonló tevékenységet folytató más gazdasági társaságban.

5./ Megszűnik az ügyvezetői tisztség:

* a megbízás időtartamának lejártával;
* visszahívással;
* lemondással;
* a vezető tisztségviselő halálával vagy jogutód nélküli megszűnésével;
* a vezető tisztségviselő cselekvőképességének a tevékenysége ellátásához szükséges körben történő korlátozásával;
* a vezető tisztségviselővel szembeni kizáró vagy összeférhetetlenségi ok bekövetkeztével.

**C./ Könyvvizsgáló:**

1./ A társaság állandó könyvvizsgálója 2015.07.01-től / a bejegyzés napjától számított 3 éves határozott időtartamra:

**Szabó Márta**

Lakik: 6200 Kiskőrös, Petőfi tér 9.

Anyja neve: Kuti Margit

Könyvvizsgáló ig. száma: 006678

2./ Az állandó könyvvizsgálóval a kijelölését követően a gazdasági társaság ügyvezetője köt szerződést a polgári jog általános szabályai szerint. Az állandó könyvvizsgáló újraválasztható.

3./ A könyvvizsgáló feladata, hogy a könyvvizsgálatot szabályszerűen elvégezze, és ennek alapján független könyvvizsgálói jelentésben foglaljon állást arról, hogy a társaság beszámolója megfelel-e a jogszabályoknak és megbízható, valós képet ad-e a társaság vagyoni, pénzügyi és jövedelmi helyzetéről, működésének gazdasági eredményeiről. A könyvvizsgáló megállapításait az éves beszámoló és az éves terv tekintetében írásban is közli.

4./ A könyvvizsgáló feladatának teljesítése érdekében a társaság könyveibe, irataiba, számviteli nyilvántartásaiba betekinthet, a vezető tisztségviselőktől, illetve a társaság munkavállaitól felvilágosítást kérhet, a társaság bankszámláit, ügyfélszámláit, pénztárát, szerződéseit, értékpapír- és áruállományát megvizsgálhatja.

5./ Az állandó könyvvizsgáló jelentése nélkül az alapító a mérleg elfogadásáról nem határozhat.

6./ Ha a könyvvizsgáló a társaság vagyonának olyan változását észleli, amely veszélyezteti a társasággal szembeni követelések kielégítését, vagy ha olyan körülményt észlel, amely a vezető tisztségviselő e minőségében kifejtett tevékenységéért való felelősségét vonja maga után, késedelem nélkül köteles az ügyvezetésnél kezdeményezni az alapító döntéshozatalához szükséges intézkedések megtételét. Ha a kezdeményezés nem vezet eredményre, a könyvvizsgáló köteles a feltárt körülményekről a társaság törvényességi felügyeletét ellátó cégbíróságot értesíteni.

7./ A könyvvizsgáló az ilyen tisztséget betöltő személyektől általában elvárható gondossággal köteles eljárni.

8./ A könyvvizsgálót tevékenységével kapcsolatban szigorú titoktartási kötelezettség terheli. A kötelezettségei megszegésével a társaságnak okozott kárért a polgári jog szabályai szerint felel.

9./ Összeférhetetlenség:

Nem lehet a társaság könyvvizsgálója az a személy, aki

a) a döntéshozó szerv, illetve az ügyvezető szerv elnöke vagy tagja,

b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat -, illetve

d) az a)-c) pontban meghatározott személyek közeli hozzátartozója.

Az egyéb összeférhetetlenségi szabályokra a Ptk-ban, továbbá a Civil tv-ben foglaltakat kell alkalmazni.

**D./ Felügyelő bizottság:**

1./ A Felügyelő bizottság ellenőrzi a társaság működését és gazdálkodását. Ennek keretében az ügyvezetőtől és a társaság alkalmazottaitól jelentést, felvilágosítást kérhet, megtekintheti és megvizsgálhatja a társaság könyveit és iratait. A Felügyelő Bizottság megvizsgálja az alapító elé kerülő fontosabb jelentéseket és a mérleget. A vizsgálat eredményét a Felügyelő Bizottság Elnöke írásban ismerteti, e nélkül a mérleg elfogadásáról döntés nem hozható. Az alapítói határozatok meghozatalánál a Felügyelő bizottság tanácskozási joggal jelen lehet.

2./ A felügyelő szerv köteles az intézkedésre való jogosultságának megfelelően az alapítót vagy az ügyvezetőt tájékoztatni és a szükséges intézkedés megtételét kezdeményezni, ha arról szerez tudomást, hogy

* a szervezet működése során olyan jogszabálysértés vagy a szervezet érdekeit egyébként súlyosan sértő esemény (mulasztás) történt, amelynek megszüntetése vagy következményeinek elhárítása, illetve enyhítése az intézkedésre jogosult vezető szerv döntését teszi szükségessé;
* a vezető tisztségviselő felelősségét megalapozó tény merült fel.

Ha a Felügyelő Bizottság a közhasznú tevékenység folytatására vonatkozó szabályok megszegését észleli, köteles haladéktalanul értesíteni az alapítót.

Ha az arra jogosult szerv a törvényes működés helyreállítása érdekében szükséges intézkedéseket nem teszi meg, a felügyelő szerv köteles haladéktalanul értesíteni a törvényességi ellenőrzést ellátó szervet.

3./ A Felügyelő Bizottság 3 tagú, tagjait az alapító bízza meg. A Felügyelő Bizottság tagjai maguk közül elnököt választanak. Az elnök köteles az alapítónak jelezni a Felügyelő Bizottság tagjai számának 3 fő alá csökkenését.

A Felügyelő Bizottság tagjai:

**Horváth János** (6200 Kiskőrös, Radnóti Miklós utca 13.)

**Hirsch Imre** (6200 Kiskőrös, Úttörő utca 6.)

**Nikléczi Gábor** (6200 Kiskőrös, Madách Imre utca 75.)

Megbízatásuk 2015.07.01-től / a bejegyzés napjától számított 5 éves határozott időtartamra szól.

4./ A Felügyelő Bizottság tevékenységét a hatályos jogszabályoknak megfelelően végzi, ügyrendjét maga állapítja meg, de azt az alapító hagyja jóvá.

5./ A Felügyelő Bizottság ülését az elnök hívja össze. Az ülésre a tagokat a napirend közlésével kell meghívni. A meghívók elküldése és az ülés napja között legalább 8 napi időköznek kell eltelnie. A Felügyelő Bizottság tagjai személyesen kötelesek eljárni, képviseletnek nincs helye.

A Felügyelő Bizottság minden tagjának egy szavazata van, határozatképességéhez mindhárom tag jelenléte szükséges, határozatait egyszerű szótöbbséggel hozza.

A Felügyelő Bizottság üléséről jegyzőkönyvet kell felvenni, amelyből a bizottság döntésének tartalma, időpontja és hatálya, illetve a döntést támogatók és ellenzők számaránya, személye megállapítható. A Felügyelő Bizottság döntéseit az érintettekkel írásos formában közli, illetve azokat a Kiskőrös Város Önkormányzata honlapján ([www.kiskoros.hu](http://www.kiskoros.hu)) közzéteszi.

6./ Összeférhetetlenség:

Nem lehet a Felügyelő Bizottság elnöke vagy tagja az a személy, aki

a) a döntéshozó szerv, illetve az ügyvezető szerv elnöke vagy tagja,

b) a közhasznú szervezettel e megbízatásán kívüli más tevékenység kifejtésére irányuló munkaviszonyban vagy munkavégzésre irányuló egyéb jogviszonyban áll, ha jogszabály másképp nem rendelkezik,

c) a közhasznú szervezet cél szerinti juttatásából részesül - kivéve a bárki által megkötés nélkül igénybe vehető nem pénzbeli szolgáltatásokat -, illetve

d) az a)-c) pontban meghatározott személyek közeli hozzátartozója.

Az egyéb összeférhetetlenségi szabályokra a Ptk-ban, továbbá a Civil tv-ben foglaltakat kell alkalmazni.

**VII. Pótbefizetések**

1./ A veszteségek fedezésére az Alapító elhatározhatja pótbefizetés teljesítését, évente egy alkalommal, legfeljebb a törzstőke 100 %-ig, melyet az Alapítói határozat meghozatalától számított 30 napon belül kell egyösszegben a társaság pénztárába vagy bankszámlájára befizetni.

2./ A veszteségek pótlásához nem szükséges pótbefizetést az Alapító részére vissza kell fizetni 30 napon belül készpénzben vagy átutalással.

**VIII. Az üzleti év**

1./ Az üzleti éven naptári évet kell érteni, a 2./ pontban foglaltak kivételével.

2./ Az első üzleti év a társaság cégbírósági bejegyzésétől kezdődik és 2015. december 31-ig tart.

**IX. Évzárlat, a nyereség felosztásának tilalma, a veszteség kezelése**

1./ Évzárlat:

Az ügyvezető köteles minden év végén mérleget és olyan beszámolót készíteni, amelyből a társaságnak az elmúlt év végén felmérhető gazdasági helyzete kitűnik.

A társaság köteles a cél szerinti tevékenységéből, illetve vállalkozási tevékenységéből származó bevételeit és ráfordításait elkülönítetten nyilvántartani, egyebekben a reá irányadó könyvvezetési szabályokat kell alkalmazni.

A mérleget az ügyvezető terjeszti az Alapító elé.

2./ A nyereség felosztásának tilalma:

**A társaság a gazdálkodása során elért eredményét nem osztja fel a tagok között, hanem az a társaság vagyonát gyarapítja és azt a jelen alapító okiratban meghatározott közhasznú tevékenységére fordítja.**

A közhasznú szervezet a vezető tisztségviselőt, a támogatót, az önkéntest, valamint e személyek közeli hozzátartozóját - a bárki által megkötés nélkül igénybe vehető szolgáltatások kivételével - cél szerinti juttatásban nem részesítheti.

3./ A veszteség kezelése:

Az ügyvezető késedelem nélkül köteles az Alapító döntéshozatalát kezdeményezni a szükséges intézkedések megtétele céljából, ha tudomására jut, hogy

1. a társaság saját tőkéje veszteség folytán a törzstőke felére csökkent;
2. a társaság saját tőkéje a törzstőke törvényben meghatározott minimális összege alá csökkent;
3. a társaságot fizetésképtelenség fenyegeti vagy fizetéseit megszüntette; vagy
4. ha vagyona tartozásait nem fedezi.

A fent megjelölt esetekben az Alapítónak határoznia kell

1. pótbefizetés előírásáról, vagy
2. a törzstőke mértékét elérő saját tőke más módon való biztosításáról, vagy
3. a törzstőke leszállításáról, vagy
4. a társaság átalakulásáról, egyesüléséről, szétválásáról, vagy
5. a társaság jogutód nélküli megszüntetéséről.

Az Alapító ezzel kapcsolatos határozatait három hónapon belül végre kell hajtani.

Az alapító tag döntésének kezdeményezésére az ügyvezetőn túlmenően jogosult a Felügyelő bizottság, ha azt a társaság érdeke egyébként megkívánja, az állandó könyvvizsgáló, ha úgy ítéli meg, hogy a gazdasági helyezet, vagy egyéb körülmények azt indokolják.

**X. Az éves beszámoló és a közhasznúsági melléklet**

1./ Az évente kötelező közhasznúsági mellékletet (éves beszámolót) elektronikus úton meg kell küldeni az Országos Bírósági Hivatalnak.

A közhasznú szervezet a civil szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon köteles a jóváhagyásra jogosult testület által elfogadott beszámolóját, valamint közhasznúsági mellékletét - kötelező könyvvizsgálat esetén a könyvvizsgálói záradékot vagy a záradék megadásának elutasítását is tartalmazó független könyvvizsgálói jelentéssel együtt - az adott üzleti év mérlegfordulónapját követő ötödik hónap utolsó napjáig letétbe helyezni és közzétenni, kötelező könyvvizsgálat esetén ugyanolyan formában és tartalommal, mint amelynek alapján a könyvvizsgáló a beszámolót felülvizsgálta.

A letétbe helyezett beszámolót, valamint közhasznúsági mellékletet a közhasznú szervezetek bírósági nyilvántartásáról és az ezzel összefüggő eljárási szabályokról szóló törvényben meghatározott módon kell közzétenni, valamint adatainak lekérdezését a Civil Információs Portál számára lehetővé kell tenni.

Ha a közhasznú szervezet saját honlappal rendelkezik, a közzétételi kötelezettség kiterjed a beszámoló, valamint közhasznúsági melléklet saját honlapon történő elhelyezésére is. A közhasznú szervezet a saját honlapon közzétett adatok folyamatos megtekinthetőségét legalább a közzétételt követő második üzleti évre vonatkozó adatok közzétételéig biztosítja.

Ha a közhasznú szervezet a beszámolóval, valamint közhasznúsági melléklettel kapcsolatos kötelezettségét elmulasztja és azt egy éven belül nem pótolja, a bíróság törvényességi ellenőrzési eljárás lefolytatása céljából értesíti az ügyészséget.

A közhasznú szervezet beszámolójára egyebekben a számvitelről szóló törvény, valamint az annak felhatalmazása alapján kiadott kormányrendelet előírásait kell alkalmazni.

2./ A közhasznú szervezet éves beszámolója jóváhagyásának módja:

A társaság éves beszámolóját és közhasznúsági mellékletét az ügyvezető előterjesztése alapján az alapító hagyja jóvá minden év május 31. napjáig.

**XI. Nyilvánosság, iratbetekintés**

1./ A közhasznú szervezet működésének, szolgáltatása igénybevétele módjának, beszámolói közlésének, alapítói határozatainak nyilvánosságát egyrészt a jogszabályokban meghatározott módon (közzétételi kötelezettség), másrészt a Kiskőrös Város Önkormányzata honlapján ([www.kiskoros.hu](http://www.kiskoros.hu)) történő megjelentetéssel biztosítja. A nyilvánosságot biztosítja továbbá a jelen alapító okiratban szabályozott irat-betekintési és felvilágosítás adási jog rögzítésével.

2./ Az ügyvezető köteles gondoskodni a társaság működésével kapcsolatosan keletkezett iratokba való betekintésről, illetve azokról felvilágosítást adni. A közhasznú szervezet beszámolójába, közhasznúsági mellékletébe bárki betekinthet, és abból saját költségére másolatot készíthet.

Az iratokba való betekintés iránti igényt írásban kell az ügyvezető részére megküldeni.

Az ügyvezető köteles bármely jogszabály által felhatalmazott szerv vagy személy által kért iratbetekintést haladéktalanul; egyéb esetekben az iratbetekintést kérővel történt megállapodás szerinti határidőben teljesíteni.

Az ügyvezető köteles az iratbetekintésről külön nyilvántartást vezetni, melyből megállapítható a kérelmező neve, a kért irat megnevezése, a kérelem és teljesítésének ideje.

**XII. A társaság megszűnése**

1./ Ha a közhasznú szervezetnek minősülő nonprofit gazdasági társaság jogutód nélkül megszűnik, a társaság tagjai részére a tartozások kiegyenlítése után csak a megszűnéskori saját tőke összege adható ki, legfeljebb a tagok vagyoni hányadának teljesítéskori értéke erejéig. Az ezt meghaladó vagyont a megszűnt társaság céljaihoz hasonló közcélokra kell fordítani akként, hogy azt a cégbíróság Kiskőrös városában működő, a jelen társaságéval azonos, vagy hasonló közhasznú tevékenységet folytató nonprofit gazdasági társaság részére adja át.

2./ Nonprofit gazdasági társaság más társasági formába csak nonprofit jellegének megtartásával alakulhat át, csak nonprofit gazdasági társasággal egyesülhet, illetve csak nonprofit gazdasági társaságokká válhat szét.

**XIII. Vegyes rendelkezések**

1./ A társaság gazdasági-vállalkozási tevékenységet csak közhasznú vagy a jelen alapító okiratban meghatározott alapcél szerinti tevékenység megvalósítását nem veszélyeztetve végez, a társaság jelen szerződés szerinti tevékenységének és gazdálkodásának legfontosabb adatait Kiskőrös Városi Önkormányzat honlapján (www.kiskoros.hu) történő megjelentetés útján is nyilvánosságra hozza.

2./ A közhasznú szolgáltatásokat bárki igénybe veheti. A Társaság által nyújtott cél szerinti juttatások bárki által megismerhetők.

3./ A társaság közhasznú tevékenysége során - Kiskőrös Város Önkormányzatával kötött közszolgáltatási szerződése alapján - közfeladatokat lát el. A közszolgáltatási szerződést az alapító hagyja jóvá, melyet a megkötéstől számított 30 napon belül a Cégbíróságnál letétbe kell helyezni.

4./ A társaság közvetlen politikai tevékenységet nem folytat, szervezete pártoktól független és azoknak anyagi támogatást nem nyújt.

5./ Azokban az esetekben, amikor a Polgári Törvénykönyvről szóló 2013. évi V. törvény a társaságot kötelezi arra, hogy közleményt tegyen közzé, a társaság e kötelezettségének a Cégközlönyben tesz eleget.

6./ A jelen szerződésben nem szabályozott kérdések tekintetében a Polgári Törvénykönyvről szóló 2013. évi V. törvényben és az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvényben (Civiltv.)foglaltak az irányadók.

7./ Az alapító okirat egyes pontjainak érvénytelensége az egész alapító okiratot nem teszi érvénytelenné.

8./ Alapító a mai napon az alapító okirat II/A és II/B pontját módosította, a változást *dőlt* betűkkel szedtük.

A társaság alapítója a jelen változásokkal egységes szerkezetbe foglalt alapító okiratot elolvasta, megértette és mint akaratával mindenben egyezőt, helybenhagyólag aláírta.

Kiskőrös, 2017. április …

……………..

Kiskőrös Város Önkormányzata

Képviseletében: Domonyi László polgármester

Alapító

Készítettem és ellenjegyzem, valamint igazolom, hogy az alapító okirat egységes szerkezetbe foglalt szövege megfelel az alapító okirat módosítás alapján hatályos tartalmának.